Ndeitunga het dié onthulling telefonies gemaak nadat hy vroeër tydens 'n nuuskonferensie gesê het die ma van 'n vierjarige seuntjie van Uis, wat ook onlangs weggeraak het, sal vervolg word.
'n Ander senior polisiebron het gister bevestig daar word oor Kaimu se moontlike vervolging beraadslaag.
Hy gee wel toe die polisie se pogings, wat verskeie huisbesoeke en klopjag­te ingesluit het, het tot dusver “min of nie genoegsame bewyse opgelewer wat tot die inhegtenisneming en vervolging van die verdagte(s) kan lei nie”.
Avihe het glo aan 'n ouer meisie gesê sy verlaat vinnig die huis, “maar sal gou terugkeer”, het Ndeitunga gister gesê.
Volgens die polisiehoof het die familie en die polisie daarná “verskeie pogings sonder sukses aangewend om die oorledene op te spoor”.
Haar erg verminkte lykie is twee dae later omstreeks 07:30 deur 'n lid van die publiek in 'n rivierbedding aangetref.
Teen gistermiddag het 'n skets van Avihe en 'n beloning van N$30 000 vir inligting ook nog geen vrugte afgewerp nie.
Intussen het hy aangekondig die Ohlthaver & List-groep het N$100 000 geskenk om die ondersoek 'n hupstoot te gee.